ANEXA nr. 1 la Regulamentul Oficial al Campaniei
„TU îți alimentezi proiectele, NOI îți alimentăm mașina!”

(“Campanie”)

- Informații cu privire la prelucrarea datelor cu caracter personal –
1. Date privind operatorul de date cu caracter personal

În vederea desfășurării Campaniei, datele cu caracter personal ale participanților vor fi prelucrate de către BAUSTOFF + METALL S.R.L. (denumită în cele ce urmează “Organizatorul”), cu sediul social în Romania, în Comuna Clinceni, str. Gladiolelor FN, Clădirea C4, Jud. Ilfov, identificată la ONRC Ilfov sub Numărul de Ordine J2009002386239, având CUI RO 26167593.
2. Categorii de date cu caracter personal prelucrate în cadrul Concursului
În cadrul Campaniei, Operatorul va prelucra următoarele categorii de date cu caracter personal:

Pentru participanții persoane fizice:

· Nume si prenume

· Telefon

· Email

· Județ/Sector

· Localitate

· Adresa

· CNP
Pentru reprezentanții persoanelor juridice:

· Nume si prenume

· Telefon

· Email

· Județ/Sector

· Localitate

3. Scopurile prelucrării

Datele cu caracter personal ale participanților la Campanie vor fi prelucrate în vederea:

(i) desfășurării Campaniei, cuprinzând și emiterea facturilor fiscale
(ii) promovării viitoare a produselor și serviciilor oferite de Organizator (în scop de marketing).

4. Temeiurile juridice ale prelucrării

Datele vor fi prelucrate în temeiul consimțământului persoanei vizate, prin acceptarea de către persoana vizata a Regulamentului Oficial al Campaniei.
5. Destinatarii datelor cu caracter personal

Datele cu caracter personal vor fi dezvăluite persoanelor împuternicite de Operator, partenerilor acestuia, precum și autorităților, în cazurile în care Operatorul trebuie să respecte obligațiile impuse de legislația în vigoare sau de contractele încheiate.

6. Perioada de stocare a datelor cu caracter personal

Datele cu caracter personal ale Participanților care și-au dat consimțământul pentru prelucrarea acestora conform art 3. vor fi stocate timp de 3 ani.

7. Drepturile persoanelor vizate

În vederea asigurării unei prelucrări echitabile și transparente, Operatorul informează Participanții cu privire la drepturile de care aceștia beneficiază, în calitate de persoane vizate, conform prevederilor legale aplicabile:

(i) de retragere a consimțământului cu privire la prelucrare, în orice moment, atunci când prelucrarea se întemeiază pe consimțământ, fără ca aceasta să afecteze legalitatea prelucrării efectuate pe baza consimțământului înainte de retragerea acestuia;

(ii)  dreptul de a solicita accesul la datele cu caracter personal;
(iii) dreptul de a solicita rectificarea datelor cu caracter personal;

(iv) dreptul de a solicita ștergerea datelor cu caracter personal 

(v) dreptul la restricționarea prelucrării;

(vi) dreptul de a se opune prelucrării, în condițiile prevăzute de lege;

(vii) dreptul la portabilitatea datelor;
(viii) dreptul de a depune o plângere în fața Autorității Naționale de Supraveghere a Prelucrării Datelor cu Caracter Personal.

Participanții își pot exercita drepturile menționate anterior printr-o cerere scrisă, datată, semnată și adresată Operatorului la adresa Comuna Clinceni, str. Gladiolelor FN, Clădirea C4, Jud. Ilfov.
8. Protecția datelor cu caracter personal aparținând minorilor

Întrucât la Campanie pot participa exclusiv persoanele fizice cu vârsta de minim 18 ani la data începerii acesteia, nu vor fi prelucrate date aparținând persoanelor cu vârsta mai mică de 18 ani. În situația în care Operatorul primește date cu caracter personal aparținând persoanelor cu vârsta mai mică de 18 ani, aceste date vor fi imediat șterse/ distruse de pe mijlocele de prelucrare și stocare ale Operatorului. În cazul în care un părinte sau un titular al autorității părintești notifică prelucrarea unor date cu caracter personal aparținând unor persoane cu vârsta mai mică de 18 ani, Operatorul va șterge/ distruge imediat aceste date de pe mijlocele de prelucrare și stocare. 
9. Securitatea datelor cu caracter personal

Operatorul va depune toate eforturile în vederea asigurării unui nivel de securitate corespunzător datelor cu caracter personal aparținând participanților la Campanie. La evaluarea nivelului adecvat de securitate se va ține seama în special de riscurile prezentate de prelucrarea datelor cu caracter personal, generate în special, în mod accidental sau ilegal, de distrugerea, pierderea, modificarea, divulgarea neautorizată sau accesul neautorizat la datele cu caracter personal transmise, stocate sau prelucrate.
10. Modificarea informării privind prelucrarea datelor cu caracter personal

Operatorul are dreptul de a modifica prezenta Anexă la Regulament oricând pe durata desfășurării Campaniei, numai în cazul în care se descoperă masuri mai eficiente pentru protejarea și securizarea datelor cu caracter personal ale persoanelor vizate și fără a afecta drepturile și libertățile persoanelor vizate. Orice astfel de modificare va fi publicată pe site-ul Operatorului și/ sau al Campaniei, respectiv va fi adusă la cunoștința Participanților prin aceleași mijloace prin care au fost încunoștințate cu privire la Regulament.  

11. Alte prevederi 

În măsura în care în cadrul campaniei, Participanții dezvăluie date cu caracter personal aparținând unor terțe persoane, participanții confirmă că au informat aceste persoane cu privire la modul în care datele lor cu caracter personal vor fi prelucrate şi faptul că aceste date sunt folosite în scopul desfăşurării Campaniei şi ca au obținut acordul persoanelor respective pentru această operațiune. În acest sens, Participanții au obligația de a informa aceste persoane cu privire la conținutul prezentei secțiuni.

Datele personale ale participanților la Campanie vor fi prelucrate în conformitate cu legislația aplicabilă în domeniul protecției datelor cu caracter personal, în mod particular în conformitate cu prevederile Regulamentului nr. 679/2016 privind protecția persoanelor fizice în ceea ce privește prelucrarea datelor cu caracter personal și libera circulație a acestor date.

BAUSTOFF+METALL S.R.L

Director Comercial,

Iozsef Szappanyos

